เด้งโดด เปลี่ยนโหมดเป็นบีเวอร์

ฮอปเปอส์ เด้งโดด เปลี่ยนโหมดเป็นบีเวอร์ () เป็นภาพยนตร์แอนิเมชันอเมริกันแนวตลกไซไฟ ผลงานการสร้างของพิกซาร์แอนิเมชันสตูดิโอส์ จัดจำหน่ายโดยวอลต์ดิสนีย์พิกเชอส์ ประพันธ์บทและกำกับโดยแดเนียล ชอง ให้เสียงโดยไพเพอร์ เคอร์ดา, บ็อบบี มอยนิฮาน และจอน แฮมม์ เป็นเรื่องราวติดตามตัวละครเมเบิล หญิงสาวผู้รักสัตว์ ที่จิตใจของเธอถูกย้ายไปอยู่ในร่างของหุ่นยนต์บีเวอร์ เพื่อให้สามารถสื่อสารกับเหล่าสัตว์ได้โดยตรง

ชองเริ่มพัฒนาภาพยนตร์ต้นฉบับเรื่องใหม่นี้ตั้งแต่เดือนธันวาคม ค.ศ. 2020 และถูกประกาศอย่างเป็นทางการในชื่อ ฮอปเปอส์ (Hoppers) เมื่อเดือนสิงหาคม ค.ศ. 2024 พร้อมกับการเปิดเผยรายชื่อนักแสดงนำทีมพากย์

ภาพยนตร์เรื่องนี้มีกำหนดออกฉายในโรงภาพยนตร์สหรัฐ ในวันที่ 6 มีนาคม ค.ศ. 2026

 เรื่องย่อ 
หลังจากทีมนักวิทยาศาสตร์คิดค้นเทคโนโลยีที่สามารถ “ย้ายจิตใจมนุษย์” ไปสู่ร่างหุ่นยนต์สัตว์ที่เสมือนจริงได้สำเร็จ เด็กสาววัยรุ่นนามว่าเมเบิล ตัดสินใจใช้เทคโนโลยีนี้เพื่อเข้าไปอยู่ในร่างหุ่นยนต์บีเวอร์ และออกปฏิบัติภารกิจขัดขวางแผนการของบริษัทก่อสร้าง ที่หมายทำลายถิ่นอาศัยของสัตว์ป่าในท้องถิ่น

 ผู้ให้เสียง 
ไพเพอร์ เคอร์ดา ให้เสียงเป็น เมเบิล ทานากะ, เด็กสาววัย 19 ปีผู้รักสัตว์ ที่จิตใจถูกย้ายเข้าสู่ร่างหุ่นยนต์บีเวอร์
บ็อบบี มอยนิฮาน ให้เสียงเป็น คิงจอร์จ, ราชาแห่งบีเวอร์
จอน แฮมม์ ให้เสียงเป็น นายกเทศมนตรีเจอร์รี, นักการเมืองผู้ละโมบ
เดเมทรี มาร์ติน ให้เสียงเป็น ฝูงนก
เมลิสสา วิลลาเซญอร์ ให้เสียงเป็น เอลเลน, หมีสีน้ำตาล

 การออกฉาย 
ฮอปเปอส์ เด้งโดด เปลี่ยนโหมดเป็นบีเวอร์ มีกำหนดออกฉายในโรงภาพยนตร์สหรัฐ ภายใต้การจัดจำหน่ายของวอลต์ดิสนีย์พิกเชอส์ ในวันที่ 6 มีนาคม ค.ศ. 2026

 ประชาสัมพันธ์ 
ภาพแรกของภาพยนตร์ถูกเปิดเผยต่อสาธารณชนในงานเทศกาลภาพยนตร์แอนิเมชันนานาชาติเมืองอานซี 2025 เมื่อเดือนมิถุนายน ค.ศ. 2025 ต่อมาในเดือนเดียวกัน ได้มีการฉายตัวอย่างสั้น ๆ หลังเครดิตของภาพยนตร์พิกซาร์เรื่อง เอลิโอ (2025) โดยเป็นฉากกิ้งก่าใช้โทรศัพท์พิมพ์อีโมจิกิ้งก่าอย่างต่อเนื่อง ในเดือนสิงหาคม ค.ศ. 2025 พิกซาร์ได้เปิดเผยว่ากิ้งก่าตัวนี้มีชื่อว่าทอม และจะปรากฏตัวในภาพยนตร์เรื่องฮอปเปอส์ เด้งโดด เปลี่ยนโหมดเป็นบีเวอร์ด้วย

 หมายเหตุ 

 อ้างอิง 

 แหล่งข้อมูลอื่น 



หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์เกี่ยวกับการสลับร่าง
หมวดหมู่:ภาพยนตร์เกี่ยวกับนักวิทยาศาสตร์
หมวดหมู่:ภาพยนตร์ที่ถ่ายทำในมหาวิทยาลัยและวิทยาลัย
หมวดหมู่:ภาพยนตร์โดยพิกซาร์